Title: La Festa del Pi. La festa d'un poble
Course: El cicle de Nadal (PRIMÀRIA) - LA CULTURA POPULAR A L'ESCOLA. Les festes populars, materials digitals

La Festa del Pi de Centelles
A la població de Centelles, comarca d'Osona, s'hi celebra la Festa del Pi.
Es tracta d'una festa molt antiga, que tot i ser molt senzilla és d'una gran singularitat i un exemple clar que som les persones les que realment som i fem la festa.

La proposta que us fem és que, per conèixer-la un xic, organitzeu la classe en grups de 4 o 5 alumnes, i escolliu una de les tres propostes següents.
- La primera: Elaborar un mural, bàsicament amb imatges, al costat de les quals hi incorporeu una breu explicació. El mural, però, ha de considerar els diferents moments de la festa que se celebra el 30 de desembre, festa de Santa Coloma.
- La segona: Elaborar un Power-Point, on expliqueu pas a pas la festa, tal com se celebra el dia 30.
- La tercera: Explicar pas a pas la festa, amb l'acompanyament d'alguna foto. En aquest cas feu un document Word.

Si escolliu la primera, el resultat serà un mural que podreu posar a la classe o en algun espai del centre destinat a les festes del cicle nadalenc.
Si escolliu la presentació Power-Point o el document Word, l'haureu de penjar al moodle en el termini que se us marqui. Podeu valorar, també, de penjar-los en el bloc de la cultura popular.

Per a l'elaboració del treball, aquí teniu els enllaços corresponents.
- La Festa del Pi. Vídeo que us servirà per tenir una primera informació sobre la festa.
- Ajuntament de Centelles. Web de l'Ajuntament de Centelles. S'hi explica en què consisteix la festa.
- Fires i festes. Web que, a més de donar-vos informació, us pot ajudar com a model, tant per al mural com per als documents Power-Point o Word.
- Naciodigital. Web on hi trobareu, a més d'informació periodística, un bon seguit d'imatges.

Recordeu que us heu d'acostumar a citar l'autoria de les fotos.