Title: Guia didàctica
Course: El cicle de Nadal (PRIMÀRIA) - LA CULTURA POPULAR A L'ESCOLA. Les festes populars, materials digitals

En aquest tema, el que es pretén és que l'alumnat conegui i relacioni l'origen de la festa de Nadal amb les festes i celebracions que abans del cristianisme celebraven les cultures europees, quan arribava el solstici d'hivern. Al mateix temps pretén que comenci a entendre que hi ha tradicions i costums de les festes de Nadal que són reminiscències d'aquells antics costums que han anat perdurant.

El solstici d'hivern
- Text introductori: Què és? També que amb la seva arribada els romans i els pobles bàrbars feien grans celebracions.

Preguntes i refranys
- Qüestionari sobre el text del solstici d'hivern i que acaba amb una pregunta d'associació de refranys catalans amb les hores de durada del sol.

Les festes del naixement del sol
- Primer s'expliquen les celebracions que romans i bàrbars feien amb l'arribada del solstici d'hivern. En el text es fa ja una primera referència al nostre Nadal. Després es proposa un breu qüestionari al voltant de la informació proporcionada.

La celebració del Nadal
- Explicació de la cristianització de les festes del naixement del sol. En aquest text es fa constar, però, que les antigues celebracions, anteriors al cristianisme, han deixat influències en el cicle festiu del Nadal.

Recapitulem
- Es proposa a l'alumnat que ordeni cinc frases desordenades i així aconseguirà un resum síntesi dels orígens de les festes de Nadal.