Title: Guia didàctica
Course: El cicle de Nadal (PRIMÀRIA) - LA CULTURA POPULAR A L'ESCOLA. Les festes populars, materials digitals

En aquest tema es pretén que l'alumnat conegui a fons no només què és un pessebre, sinó, a més, quin paisatge s'hi sol representar, què s'hi representa i quines són les figures que més el caracteritzen. Pel que fa als Pastorets, en canvi, després d'una breu informació el que es pretén és que els coneguin a partir d'haver d'elaborar una notícia d'uns de concrets.

Les representacions del naixement de Jesús
- Text introductori molt senzillet.

El pessebre tradicional
- A mesura que es van explicant diferents aspectes del pessebre es van introduint les preguntes. Els temes són: Què es el pessebre. La cova o el portal. El paisatge. Les escenes del pessebre. Concursos i exposicions de pessebres.

Les figures del pessebre
- Per completar es dedica una lliçó a les figures del pessebre: La vida del pessebre. El poema Les figures del pessebre. Figures que representen feines artesanals. I el caganer, acabant amb la nadala El caganer, amb què TV3 ens va felicitar el Nadal del 2009.

Diversitat de pessebres
- Text informatiu sobre els pessebres monumentals i els pessebres vivents. S'hi incorpora un vídeo del pessebre vivent de Llers.

Els Pastorets
- Es tracta d'una tasca en què primer han de llegir un text sobre els Pastorets i després contestar un qüestionari que han de trametre.

Els Pastorets propers
- Proposta de treball en grup. Cada grup haurà d'investigar sobre un dels Pastorets que es representin a la població, comarca o poblacions properes i redactar-ne una notícia o reportatge.