Title: Categoria per defecte en El pessebre tradicional
Course: El cicle de Nadal (PRIMÀRIA) - LA CULTURA POPULAR A L'ESCOLA. Les festes populars, materials digitals

La categoria per defecte per a preguntes compartides en el context 'El pessebre tradicional'

Q: El pessebre

[Image: pesseb1] [Image: pesseb2] [Image: pesseb3]
Mostra de tres pessebres diferents.

El pessebre és una representació d’una espècie de món o paisatge en petit. Se sol fer a les cases, segons l'espai, aprofitant algun racó o cantonada.L'element que defineix un pessebre és que hi ha una cova o portal on s’hi representa el Naixement de Jesús. La resta del pessebre combina escenes i figures del món rural antic, en el nostre cas el català, amb altres dels evangelis o pròpies de la tradició cristiana.

Indica quina de les següents afirmacions és la correcta.
- El pessebre tradicional, que sol ser una representació en miniatura d'un paisatge de pagès, té sempre una escena on s'hi representa el naixement del nen Jesús. (MOLT BÉ!)
- El pessebre és una espècie de maqueta d'un paisatge de pagès que es feia, antigament a les cases, per tal que els nens i nenes hi juguessin durant les vacances de Nadal! (D'ON L'HAS TRETA AQUESTA EXPLICACIÓ? EVIDENTMENT NO ÉS BONA.)
- En el pessebre s'hi construeix una espècie de paisatge del món antic, on s'hi representen els moments més importants de la vida de Jesús. (NO ÉS CORRECTE! SI BÉ SEMPRE S'HI REPRESENTA EL SEU NAIXEMENT!)
A: El pessebre tradicional, que sol ser una representació en miniatura d'un paisatge de pagès, té sempre una escena on s'hi representa el naixement del nen Jesús.

La configuració del pessebre

Tradicionalment, en el pessebre hi trobem la cova i un camí que hi porta, al voltant del qual s’hi representa aquest món rural. Els elements que el configuren són:

Una cova o un portal:
Per fer-los es fan servir materials molt diversos. Per fer la cova els més normals són escorces de suro, pedres, troncs i la molsa. Per fer el portal, fustes, pedretes, però també altres materials que es puguin enganxar. Moltes famílies el compren.
S'hi representa l'escena del naixement de Jesús. Les figures del portal són la Mare de Déu i Sant Josep, amb el nen Jesús, acabat de néixer, al mig. Al darrere sol haver-hi un bou i una mula. Al davant, s'hi posen figures que representen les diferents persones que van a veure el nen que acaba de néixer i que li porten regals i ofrenes.
[Image: portal] [Image: cova]
La cova i el portal

Explica com sol fer-se el portal o la cova, quines figures hi ha i què representen.

El paisatge:
En el pessebre tradicional sol haver-hi muntanyes, valls i camps. Per construir-lo el que més es fa servir és suro, molsa, terra o sorra, i branquetes per representar els arbres. No és estrany enfarinar-lo, sobretot les muntanyes, talment com si hagués nevat. En molts pessebres s'hi simula un rierol, fet amb paper de plata. Pel mig hi passa el camí que porta a la cova o portal.Completa el paisatge les construccions pròpies del món rural antic, com masies, ponts, el pou i petits poblets.
El que és més bonic, però, és que cada família es crea el seu paisatge i el seu propi pessebre.

Fes una descripció del paisatge que representa aquest pessebre familiar.

[Image: pessebre]

Q: Les escenes del pessebre:
En els pessebres, normalment segons la seva grandària, s'hi representen, a més del naixement del nen Jesús, altres escenes explicades en els evangelis, així com un seguit d'escenes o figures que representen la vida del món rural o de pagès tal com era fa bastant de temps. Aquí en tens explicades algunes de les més característiques:

Dues escenes que tenen a veure amb el que els evangelis expliquen del naixement de Jesús són:
L'àngel i els pastors. Representa l'anunci del naixement del nen Jesús que un àngel fa a uns pastors.
Els reis. Representen uns mags que van arribar fins on hi havia el nen Jesús guiats per una estrella.
[Image: pastors] [Image: reis]

Les escenes del món rural són moltes i variades. Mira't aquestes quatre i després fes l'exercici que se't proposa.

[Image: mercat] [Image: artesa] [Image: pagés] [Image: ramat]

Aparella.
- Quina imatge representa un mercat? | La primera
- Quina imatge representa el pastor amb els seus xais? | La quarta
- Quina imatge representa un ofici artesanal? | La segona
- Quina imatge representa l'entorn d'una casa de pagès? | La tercera

Q: Són moltes les famílies que, encara que sigui en un raconet de la casa, fan el seu pessebre quan arriben les festes de Nadal.
A Catalunya, a més, hi ha una gran afecció pels pessebres. Moltes poblacions tenen les seves associacions de pessebristes. Gràcies a aquesta afecció a molts pobles i ciutats s'organitzen concursos i exposicions de pessebres.
Quan això passa, els participants, tot i conservar molts dels elements del pessebre tradicional, hi incorporen la seva creativitat o inventiva. Fixeu-vos amb alguns exemples ben diferents:

[Image: diorama] [Image: escena] [Image: naixem]

[Image: maqueta]

TRES DE LES SEGÜENTS AFIRMACIONS SÓN CERTES. INDICA QUINES SÓN.
- L'afecció pels pessebres fa que en molts llocs s'organitzin concursos i exposicions de pessebres. (CORRECTE!)
- Actualment de pessebres només se'n fan per a exposicions o per participar en concursos. (NO ÉS CORRECTE! MOLTÍSSIMES FAMÍLIES CONTINUEN FENT EL SEU A CASA.)
- Els concursos o exposicions de pessebres fa que se n'hi presentin de ben diferents. (CORRECTE!)
- A Catalunya hi ha molta afecció per fer pessebres! (CORRECTE!)
- Malgrat que a Catalunya hi ha molta afecció pels pessebres, no hi ha, en canvi, associacions de pessebristes. (NO ÉS CORRECTE! DE FET MOLTES POBLACIONS TENEN LA SEVA ASSOCIACIÓ DE PESSEBRISTES.)
A: L'afecció pels pessebres fa que en molts llocs s'organitzin concursos i exposicions de pessebres.; Els concursos o exposicions de pessebres fa que se n'hi presentin de ben diferents.; A Catalunya hi ha molta afecció per fer pessebres!