Title: La festa de Nadal
Course: El cicle de Nadal (PRIMÀRIA) - LA CULTURA POPULAR A L'ESCOLA. Les festes populars, materials digitals

Nadal:

Possiblement que el dia de Nadal sigui el dia de l’any més ric en costums, ritus i celebracions en un ambient de retrobament i de celebració familiars, en què sobresurten:

La nit de Nadal: La festa de Nadal comença la nit abans. Sol ser la primera trobada familiar, encara que en alguns llocs es mantenen festes destinades al foc, i que se celebren en comunitat. És nit també que la quitxalla fa cagar el tió.

El dinar de Nadal: És clarament el dinar familiar més important de l’any. La dita popular ho diu clarament: Per Nadal, cada ovella al seu corral. Sovint, la sobretaula s’allarga fins ben entrat el vespre.

Sant Esteve: És l’endemà de Nadal. Dia festiu a Catalunya. Continua sent una festa familiar. En molts casos serveix per compartir, sobretot el dinar, amb els que no s’ha pogut fer el dia de Nadal. Un dels plats tradicionals són els canelons, que es fan aprofitant el menjar que no s’ha acabat el dia abans.