Title: Els Pastorets propers
Course: El cicle de Nadal (PRIMÀRIA) - LA CULTURA POPULAR A L'ESCOLA. Les festes populars, materials digitals

Els Pastorets és la manifestació del teatre popular més representada a Catalunya. Molt possiblement que en totes les comarques catalanes hi ha alguna població amb representació dels Pastorets.

La proposta que us fem consisteix que, organitzats en grups, busqueu informació sobre els Pastorets més propers a la vostra escola. Cada grup haurà de redactar una notícia sobre uns Pastorets diferents.

Procediment:
- Busqueu primer, tota la classe, fent ús del Google i el Youtube, informacions relatives als Pastorets més propers. Us recomanem que en la cerca inicialment escriviu Pastorets i el nom de la comarca. En el supòsit que siguin poques les informacions, busqueu-ne en alguna comarca propera.
- Quan tingueu localitzada suficient informació, d'acord amb la mestra o el mestre, distribuïu-vos-la. Cada grup haurà de donar una notícia sobre uns Pastorets diferents.

- La notícia:
  - Primer busqueu tota la informació possible sobre els Pastorets que us hagin tocat.
  - Seleccioneu la que us sembla més significativa i elaboreu la notícia, procurant que hi hagi tots o la majoria dels següents aspectes:
    - Un títol el màxim de cridaner i atractiu.
    - La població on es fan. Títol i autor dels Pastorets. Qui els representa, fent-hi constar el nom del grup, si en té. Quins dies i quantes representacions es fan. On es representa.
    - Altres informacions com: Anys que fa que es representen. Història dels Pastorets que hagueu triat. Informar sobre altres aspectes que trobeu relatius a aquells Pastorets.
    - En la notícia, pot ser molt interessant que hi incorporeu els enllaços que heu utilitzat o que ajuden a conèixer millor aquells Pastorets, sobretot de galeries de fotos o vídeos de les representacions.

- Recomanacions i altres enllaços:
  - Quan considereu que teniu suficient informació, poseu-vos a redactar la notícia i oblideu-vos de fer més recerca.
  - Només quan tingueu la notícia redactada, destineu, si us fa falta, temps per buscar o completar informacions, sobretot d'enllaços amb galeries de fotos o vídeos.
  - A més de la recomanació d'escriure, al Google o al Youtube, Pastorets i el nom de la comarca, us deixem quatre enllaços que us poden ser d'utilitat:
    - Pastorets google
    - Pastorets youtube
    - Festes.org
    - Pastorets de Catalunya

La tasca heu de fer-la en un fitxer Word i penjar-la abans d'una setmana.