Title: L'entrevista
Course: El cicle de Nadal (PRIMÀRIA) - LA CULTURA POPULAR A L'ESCOLA. Les festes populars, materials digitals

Aquests propers dies, anireu fent unes activitats que us ajudaran a conèixer un xic més aquesta festa de Nadal. A l'escola, però, tant les mestres com els mestres han passat uns quants Nadals més que vosaltres i, per tant, tenen uns coneixements i experiència que hem d'aprofitar.
La proposta que us fem és que distribuïu la classe en grups de 4 o 5 persones, cada grup dels quals ha de fer la següent tasca:

Realitzar una entrevista a una mestra o un mestre de l'escola. En l'entrevista heu d'aconseguir que us expliqui, com més detallat millor, com viu i celebra la festa de Nadal. El fitxer d'aquesta tasca l'haureu de penjar en el termini de dues setmanes.

Procediment:
- Prepareu primer les preguntes. Heu de procurar que siguin ben concretes. Us pot ajudar el següent guió.
- Parleu amb la persona que voleu entrevistar per concretar el dia i l'hora.
- Decidiu el model de fitxer que penjareu. Penseu que quan prengueu aquesta decisió heu de tenir la seguretat de saber penjar el fitxer que feu. (Per exemple, és molt bonic fer un vídeo, però després l'hem de saber penjar. Heu de tenir clar que no pot ocupar més de 2Mb. Evidentment, si cal, demaneu ajuda a l'escola).