Title: Categoria per defecte en Els Reis
Course: El cicle de Nadal (PRIMÀRIA) - LA CULTURA POPULAR A L'ESCOLA. Les festes populars, materials digitals

La categoria per defecte per a preguntes compartides en el context 'Els Reis'

Els Reis:

Qui són els Reis?

Els Reis, als quals també anomenem Reis d’Orient, són tres personatges màgics i meravellosos que quan arriba el 6 de gener porten joguines i regals a tothom. Així ho expliquem als nens i nenes més petits, que amb gran il·lusió esperen la seva arribada. Són també tres personatges, cadascú amb un nom i un color diferent: Melcior, el rei blanc; Gaspar, el rei ros, i Baltasar, el rei negre, que arriben als nostres pobles i ciutats,dalt de camells o cavalls, però també amb vaixell, tren i fins i tot helicòpter, per acabar-s’hi passejant amb unes formoses i esplèndides carrosses.

Explica breument qui són els Reis.

Qui representen els Reis?

Representen uns mags o savis dels quals es parla a l’evangeli de Sant Mateu. Segons aquest evangeli, guiats per una estrella, van arribar fins a la població de Betlem, on havia nascut Jesús. En trobar-lo li van oferir els seus presents o regals: or, encens i mirra.

Per què creus que, en pintures, dibuixos dels Reis, però també en el pessebre, sempre hi ha una estrella ben lluminosa?

Q: De mags o savis a Reis.

En aquest escrit, enlloc parla ni de quants eren ni de com es deien, ni tampoc del seu físic o aparença.

De totes maneres, al cap de pocs segles d’haver-se escrit l’evangeli, ja es parla que eren tres i que eren reis.

També de molt antic se’ls comença a posar els noms de Melcior, Gaspar i Baltasar. Val a dir, però, que en alguns països se’ls coneix amb noms diferents.
- L'evangeli de Sant Mateu diu que quan van veure Jesús, el rei Melcior li va regalar or, el rei Gaspar encens i el rei Balsatar mirra. (ALERTA! Acabes de llegir que l'evangeli no diu ni quants eren ni com es deien.)
- Des de molt antic es creu que aquests mags eren reis. I també se'ls comença a conèixer, a molts llocs, amb el nom de Melcior, Gaspar i Baltasar. (CORRECTE!)
- El nom dels Reis és diferent a cada país. (ALERTA! El text el que diu és que en alguns països se'ls coneix amb altres noms.)
A: Des de molt antic es creu que aquests mags eren reis. I també se'ls comença a conèixer, a molts llocs, amb el nom de Melcior, Gaspar i Baltasar.

Q: El color dels Reis

Des de molt antic, trobem pintures i escultures que representen l’escena de l’ofrena que els Reis fan al nen Jesús.

Durant molts segles, no se’ls diferenciava pel seu color. Antigament, sovint representaven les edats de les persones. Així, la vellesa era representada per Melcior, Gaspar representava l’edat adulta, mentre que Baltasar la joventut.

No serà fins a finals del segle XV, per tant, gairebé 1.500 anys després d’aquell fet, que trobem la primera pintura on es representa el rei Baltasar de color negre.

A partir del segle XVI, la majoria de pintures aniran incorporant el costum de representar cada rei amb un color diferent, cosa que farà que els Reis acabin essent el Blanc, el Ros i el Negre.
- Antigament als Reis no se'ls diferenciava | pel seu color.
- Antigament els Reis havien representat | la vellesa, l'edat adulta i la joventut.
- A partir del segle XVI la majoria de pintures | aniran representant els Reis amb els colors amb què ara els coneixem.
- Els Reis els coneixem pel seu nom però també com | el rei Blanc, el rei Ros i el rei Negre.