Title: Bones festes de Nadal.
Course: El cicle de Nadal (PRIMÀRIA) - LA CULTURA POPULAR A L'ESCOLA. Les festes populars, materials digitals

Felicitacions de Nadal
Un dels costums més bonics que tenim durant les festes de Nadal és felicitar i desitjar bona sort a la gent. Fins no fa pas massa anys, durant aquestes dates, la feina del repartiment de cartes experimentava un augment enorme. La causa era la gran quantitat de felicitacions o nadales que la gent enviava als seus familiars i amistats, tot desitjant-los el millor tant per les festes com per l'any que comencarà.
Actualment, encara que ha disminuït moltíssim la tramesa per correu postal d'aquestes felicitacions, el costum de felicitar-se i desitjar-se unes bones festes no només s'ha mantingut, sinó que ha augmentat considerablemnt gràcies a les noves tecnologies.
La tramesa de felicitacions a través dels mòbils o internet són incomptables.
Sembla com si durant aquests dies, necessitem recordar-nos de tothom i desitjar que tothom tingui i rebi felicitat.

Us animem a sumar-vos a aquest costum i sobretot a recordar-vos, també, d'aquells companys i companyes de la classe que més ho necessiten. A vegades, un petit detall, un petit escrit fet a mà, o treballat informàticament, pot ser de gran ajuda i satisfacció per la persona que el rep.

PERMETEU-ME ALGUNES PROPOSTES I ORIENTACIONS.
- Prepareu diferents maneres de felicitar. Si us agrada escriure és un bon moment per provar de fer alguns versos de felicitació.
- Ja ho hem dit però recordem-ho. Assegureu-vos que no hi hagi a la classe companys o companyes que ningú els faci alguna tramesa de felicitació.
- Per què no proposar a la vostra tutora o al vostre tutor que busqui una altra escola que estigui disposada a intercanviar missatges i felicitacions de Nadal?
- Finalment, aquí teniu tres enllaços, que us poden servir d'ajuda a l'hora de fer la vostra felicitació de Nadal.
  - Drac.com
  - Bon Nadal amb Chilias
  - Postals.cat