Title: La festa dels Reis
Course: El cicle de Nadal (PRIMÀRIA) - LA CULTURA POPULAR A L'ESCOLA. Les festes populars, materials digitals

Preparant la festa

Preparant la festa dels Reis

És, sens dubte, la gran festa dels nens i nenes, la gran festa de la il·lusió. La festa dels regals i joguines. La festa de les cavalcades i també de nou una gran festa familiar.
Com a festa, és molt pròpia i característica de Catalunya, de tot el territori espanyol i també de molts països de Sud-amèrica.En canvi, als altres països europeus, les vacances de Nadal acaben l’1 de gener i el dia de Reis no és festiu.

Per nosaltres, en canvi, es tracta d’una diada que des de fa dies estem preparant i esperant.

La mainada ha escrit la carta als Reis, i en moltes poblacions l’ha poguda lliurar al patge reial que s’hi ha presentat per recollir-les.

Mentrestant es van preparant les nombroses cavalcades. Potser, fins i tot alguns o algunes de vosaltres hi heu començat a participar per portar-hi alguna torxa o fer-hi de patges.

Als carrers i botigues dels pobles i ciutats és un anar i venir de gent fent les últimes compres, fent “de Reis”.

Marca les afirmacions que es corresponen amb el text.

- La festa dels Reis és molt característica de Catalunya i tot l'Estat espanyol, mentre que a la majoria de països europeus aquesta festa no se celebra.
Feedback: CORRECTE!
- La festa dels Reis és a tot Europa la gran festa dels nens i les nenes.
Feedback: O te'n falta alguna o en tens alguna de malament!
- La festa dels Reis és la gran festa dels nens i les nenes. És la festa dels regals i les joguines.
Feedback: CORRECTE!
- Amb l'arribada d'aquesta festa, es preparen les cavalcades. Mentrestant la gent dedica moltes hores a comprar regals.
Feedback: CORRECTE!
- Els nens i les nenes, amb una gran il·lusió, han escrit la carta als Reis i si han pogut l'han portada als patges que les recullen.
Feedback: CORRECTE!

La cavalcada dels Reis

La cavalcada dels Reis.

La cavalcada és l’acte central de la vigília de Reis. Actualment, costa trobar pobles un xic grans i no cal dir-ho viles i ciutats que no tinguin la seva cavalcada de Reis.

Es tracta, però, d’una celebració relativament nova, entenent com a nova que la gran majoria de cavalcades es comencen a organitzar només fa uns 55 o 60 anys.

A Catalunya, de les més antigues que se’n té constància, són de finals del segle XIX, com la d’Igualada, o principis del segle XX, a Manlleu.

El costum i la tradició s’ha estès, però, per una gran munió de municipis i actualment és l’activitat a l’aire lliure que aglutina més gent.

La cavalcada dels Reis recorre els carrers principals de la població. La passejada dels Reis és viscuda pels nens i nenes més petits, però també pels seus pares, avis, tiets, amb gran emoció i il·lusió. La llum de les torxes dels patges, però també dels fanalets amb què la quitxalla rep i acompanya els Reis al llarg del seu recorregut, li dóna un aire de misteri i de màgia.

Durant el recorregut, els Reis i tota la seva comitiva llança quilos de caramels que fan les delícies de tothom.

Explica què és o com és una cavalcada de Reis. Imagina't que ho expliques a una persona que no en sap ben res.

Els regals dels Reis

Els regals dels Reis.

Acabada la cavalcada, els nens i nenes, després de deixar una mica de menjar pels Reis i tota la seva comitiva, van a dormir amb la il·lusió que l’endemà els hauran portat els regals que han demanat, almenys alguns, i si hi ha un xic de carbó, que sigui poc.

Hi ha famílies que el costum de passar els Reis el trasllada a aquella mateixa nit. Això passa sobretot quan els nens i les nenes es van fent granso també quan els regals de Reis es fan entre persones grans, perquè evidentment també els agrada que els passin els Reis.

Tens l'opció de fer una d'aquestes dues feines:

- Una redacció explicant com ha sigut la teva festa dels Reis. (Aquesta opció l'hauríeu d'escollir tots els que celebreu a casa els Reis).
- Una redacció on expliques com veus que viu la gent aquesta festa.

El dia de Reis

El dia de Reis

El 6 de gener és la festa dels Reis. Per la quitxalla, matí de llevar-se d’hora i d’impaciència i il·lusió alhora, a l’espera que els grans els deixin mirar el lloc on els Reis els hauran deixat els regals.

Dia per jugar-hi, per ensenyar-los als cosins i cosines així com als amics i amigues.

Quin dia concretament és la festa dels Reis?

- El 6 de gener
Feedback: CORRECTE!
- 6 de gener
Feedback: CORRECTE!
- El 6 de gener.
Feedback: CORRECTE!
- 6 de gener
Feedback: CORRECTE!
- Sis de gener
Feedback: CORRECTE!
- El sis de gener.
Feedback: CORRECTE!

El tortell de Reis

El tortell de Reis

Dinar amb els de casa. Per Reis, és típic menjar el tortell de Reis. Aquest pastís, típic de la pastisseria catalana, té forma circular. Sol anar farcit, amb massapà, nata, cabell d’àngel, i adornat amb trossos de fruita confitada. És típic que al seu interior, barrejades amb el farciment, hi hagi diferents figuretes. Les més característiques són un rei i una fava. Diu la tradició,que a qui li toca el rei se’l corona com a tal i a qui li toca la fava ha de pagar el tortell.

Has d'escriure una recepta de tortell de Reis. Pots espavilar-te com vulguis, demanant-la en una pastisseria, buscant per internet, etc. En qualsevol cas has de fer constar d'on l'has treta.