Title: Guia didàctica
Course: El cicle de Nadal (PRIMÀRIA) - LA CULTURA POPULAR A L'ESCOLA. Les festes populars, materials digitals

El tema gira tot ell al voltant de la festa del dia de Nadal. Es procura que els alumnes coneguin o recordin com es viu el Nadal. També que entenguin i coneguin les tradicions que envolten aquesta celebració.

La festa de Nadal
- Text molt senzillet que situa els grans moments familiars de la festa: La nit de Nadal. El dinar de Nadal. Sant Esteve.

L'entrevista
- Es proposa a l'alumnat, distribuït en grups, que facin una entrevista a una mestra o un mestre sobre com viuen o com és el seu Nadal.

Nit de Nadal
- Activitat on primer se'ls presenta un text sobre la nit de Nadal. A continuació han d'omplir els buits d'un altre text que hi està relacionat.

El tió de Nadal
- Qüestionari molt complet sobre el costum del tió i la seva evolució. A mesura que es va introduint la informació es va desenvolupant el qüestionari.

Cantarelles del tió
- A partir de diferents enllaços, es proposa a l'alumnat la tria i recerca de les cantarelles del tió pròpies de la seva comarca.

El dinar de Nadal
- A partir d'un text sobre el dinar de Nadal, es proposa que facin una redacció sobre una celebració familiar en què el dinar sigui un moment important. Es demana que s'expliqui com es fa un dels menjars de l'àpat.

Esperant el Nadal
- Presentació power point en què un nen, en Sergi, recorda el dinar de Nadal a casa l'àvia.

Refranys de Nadal
- Jclic que treballa amb diferents refranys del Nadal.