Title: El solstici d'hivern
Course: El cicle de Nadal (PRIMÀRIA) - LA CULTURA POPULAR A L'ESCOLA. Les festes populars, materials digitals

El soltici d'hivern

L’hivern comença el 21 de desembre. Aquesta data s’escau en el moment que veiem el sol, a l’horitzó, a la seva altura mínima i els seus raigs ens arriben més inclinats. Coincideix, per tant, amb el dia que té menys estona de sol i també amb la nit més llarga.

Aquest fet l'anomenem solstici d'hivern.

Fixeu-vos que si aquest dia és el que té menys durada de sol o de llum, vol dir que l’endemà el temps de sol o de llum, encara que sigui molt poc, ja és una mica més llarg. A poc a poc el dia s’anirà fent més llarg, fins arribar al 21 de juny, el dia de l'any amb més estona de sol o de llum. Llavors parlem del solstici d’estiu.

Antigament, quan a Europa les persones gairebé totes vivien de l’agricultura i la ramaderia, el sol era considerat com un déu que els donava la llum i la vida. Per això quan arribaven els solsticis, aquella gent feia grans festes i celebracions. De fet, com ara veurem, la festivitat del Nadal està molt relacionada amb aquelles celebracions.