Title: Les figures del pessebre
Course: El cicle de Nadal (PRIMÀRIA) - LA CULTURA POPULAR A L'ESCOLA. Les festes populars, materials digitals

La vida del pessebre

Si tornes a consultar el text: El paisatge del pessebre, i sobretot la imatge que hi ha, observaràs que el que acaba donant vida a un pessebre són les seves figures, les dels animals, com els propis de pagès, però sobretot les humanes. No és estrany que en les cases on hi ha nens i nenes, durant les vacances de Nadal el pessebre sigui un espai de joc, on les figures es mouen i canvien de lloc, sovint compartint l'espai amb ninots o petites joguines que hi incorporen.
Tampoc és estrany trobar famílies o cases que, normalment per manca d'espai, munten els seus petits pessebres només amb les figures.

Contesta si és certa o falsa la següent afirmació:

Les figures són el que realment dóna vida a un pessebre. En les cases on hi nens i nenes, sovint el pessebre es converteix en un lloc on juguen, sigui amb les figures del pessebre o amb altres que hi incorporen.

- Certa
Feedback: MOLT BÉ!
- Falsa
Feedback: Si tornes a llegir el text, veuràs que l'afirmació no té res de falsa.

Poema

Mira't primer la presentació que trobaràs en l'enllaç poema

A continuació:
Indica quines de les afirmacions següents són correctes.

- El poema, Les figures del pessebre, és del poeta i pedagog Joan Llongueras.
Feedback: CORRECTE!
- Es presenten les figures del pessebre que solen posar-se a la cova o portal.
Feedback: O te'n falta alguna o n'hi alguna de malament!
- Representen diferents oficis artesanals.
Feedback: O te'n falta alguna o n'hi alguna de malament!
- La presentació es refereix a diferents persones, cadascuna de les quals fa una tasca o porta una cosa diferent.
Feedback: CORRECTE!
- En realitat, per tant, tal com diu el poema, són figures que representen la vida senzilla de la gent del poble.
Feedback: CORRECTE!

Oficis artesanals.

Ja hem dit que en els pessebres cada família hi pot incorporar les figures i escenes, segons li agradin. Tradicionalment, molta gent afeccionada al pessebres intentava reproduir-hi escenes i figures de la vida real.
Actualment, la majoria de pessebres conserven aquestes figures. Si t'hi fixes, poc tenen a veure amb les figures humanes actuals, ni en la manera de vestir ni tampoc en les feines que representen.
En els pessebres més grans no és estrany trobar-hi figures que representen diferents oficis, alguns encara actuals, però que antigament es realitzaven artesanalment.

Prova d'aparellar les figures d'oficis artesanals, fotografiades d'un pessebre, amb el nom corresponent.

- MOLT BÉ!
- ALGUNA NO L'HAS APARELLADA CORRECTAMENT!
Feedback: Paleta construint una paret de pedra.
Feedback: Forner posant el pa al forn. Mentrestant, la fornera prepara la massa del pa.
Feedback: Fuster amb la massa en una mà i el ribot a l'altra.
Feedback: La dona marxa amb una gerra que acaba de comprar al terrisser.
Feedback: L'esmolador assegut, passant la mola a un ganivet.
Feedback: Ferrer treballant sobre l'enclusa. Té el forn i la manxa al seu darrere.

El caganer

En el pessebre català hi trobem, a més, un personatge ben particular, cada cop més popular i que no sol faltar en cap pessebre.

El caganer: Representa un home vestit amb pantalons foscos i camisa blanca, amb la barretina al cap i la pipa a la boca, que amagat al darrere d’una cova o arbust fa les seves necessitats.

Es tracta d'una figura que ja es trobava en pessebres molts antics. Actualment, però, encara s'ha fet més popular. De fet, una de les particularitats que tenen els caganers actuals és que sovint representen personatges populars, des de polítics fins a artistes o esportistes, i que evidentment van variant amb els anys.

Quines de les següents informacions són correctes.

- El caganer és una figura introduïda en alguns pessebres actuals, en to de broma. A moltes persones, però, no els agrada.
Feedback: O bé te'n falta alguna o n'hi ha alguna que no és correcta!
- Es tracta d'un personatge molt propi i característic del pessebre català. De fet, ja es trobava en pessebres ben antics.
Feedback: ÉS BEN CERT!
- El caganer, com el seu nom diu, representa la figura d'una persona, que amb els pantalons abaixats sol fer les seves necessitats, darrere d'algun arbust o amagat en algun racó o cova, i que acostuma a posar-se en els pessebres catalans.
Feedback: ÉS BEN CERT!
- Sembla que fa uns 20 anys, algunes persones van veure un programa de televisió que explicava que en altres països posaven aquesta figura en el pessebre. Van començar també a fer-ho, i l'èxit fou tan gran que actualment es posa a la majoria de pessebres.
Feedback: O bé te'n falta alguna o n'hi ha alguna que no és correcta!
- Una de les particularitats que tenen els caganers actuals és que sovint representen personatges populars, des de polítics fins a artistes o esportistes, i que evidentment van variant amb els anys.
Feedback: ÉS BEN CERT!

En un pessebre hi ha d'haver

La popularitat del caganer és tanta que fins i tot TV3 ens recordava el Nadal de l'any 2009 a partir de la seva figura. En el vídeo que teniu a continuació, Albert Pla, Quimi Portet, Gerard Quintana, Estopa, Joan Miquel Oliver i Manel canten El caganer, cançó inèdita d'Albert Pla.

Quan l'hagueu mirat, contesteu cert o fals a la següent afirmació:

El contingut de la cançó, ben mirat, fa una descripció de tot el que hi ha en un pessebre.

- CERT
Feedback: CORRECTE!
- FALS
Feedback: VOLS DIR?