Title: Cantarelles del tió
Course: El cicle de Nadal (PRIMÀRIA) - LA CULTURA POPULAR A L'ESCOLA. Les festes populars, materials digitals

Les cantarelles del tió
El fet que els últims 30 anys el costum de fer cagar el tió s'hagi convertit en una celebració que tant es fa a l'escola com als esplais o al mateix carrer, ja hem dit que ha ajudat que sigui molt més conegut i ha contribuït que cada cop hi hagi més famílies que el celebrin a casa.
Abans, el tió es feia cagar només a les cases, i moltes vegades cada família o les famílies d'una zona o comarca tenien la seva cantarella pròpia.
Actualment, en canvi, es canten molt sovint les mateixes canterelles, i, per tant, hi ha el perill que es perdin les altres.

A continuació us proporcionem tres enllaços per familiaritzar-vos un xic més amb les cantarelles del tió.
- El primer correspon a una de les cantarelles del tió, que normalment rebien el nom de "parenostre del tió" i que, amb algunes variacions, és coneguda en diferents comarques. Correspon a un enllaç del CEIP la Roureda.

- El segon és una pàgina web on hi trobareu un amplíssim recull de cantarelles i parenostres del tió. festes.org

A partir de la seva consulta us proposem la tasca següent:
1. Busqueu en l'enllaç les cantarelles de la vostra comarca o de les poblacions més properes.
2. Animeu la vostra tutora o tutor a fer campanya a l'escola, per tal que si es fa cagar el tió o s'ensenya alguna cantarella del tió almenys una sigui la que correspon a la vostra comarca o poblacions més properes.

I encara us volem animar que tothom que pugui demani a la gent més gran de la família si recorden o saben cantarelles del tió. Les escriviu i les porteu a l'escola.

US IMAGINEU QUE EN TROBEU ALGUNES QUE NO SIGUIN A LA LLISTA QUE HEU CONSULTAT. ACONSEGUIREU QUE AQUELLA CANTARELLA NO ES PERDI I, A MÉS, QUE SIGUI CONEGUDA PER MOLTA ALTRA GENT.

- El tercer correspon a una cançó del grup GOSSOS, on ens canten una de les cantarelles més populars del tió.